CELEX: 32005D0718
Language: lt
Date: 1129161600000
Title: 2005/718/EB: 2005 m. spalio 13 d. Komisijos sprendimas, dėl tam tikrų standartų Europos Parlamento ir Tarybos direktyvoje 2001/95/EB numatyto bendro saugos reikalavimo atitikimo ir tų standartų nuorodų skelbimo Oficialiajame leidinyje (pranešta dokumentu Nr. C(2005) 3803)   (Tekstas svarbus EEE)

15.10.2005   
            
            
               LT
            
            
               Europos Sąjungos oficialusis leidinys
            
            
               L 271/51
            
         
      KOMISIJOS SPRENDIMAS
   
   2005 m. spalio 13 d.
   dėl tam tikrų standartų Europos Parlamento ir Tarybos direktyvoje 2001/95/EB numatyto bendro saugos reikalavimo atitikimo ir tų standartų nuorodų skelbimo Oficialiajame leidinyje
   (pranešta dokumentu Nr. C(2005) 3803)
   (Tekstas svarbus EEE)
   (2005/718/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies antrąją ir ketvirtąją pastraipas,
   pasikonsultavusi su nuolatiniu komitetu, įsteigtu pagal 1998 m. birželio 22 d. Europos Parlamento ir Tarybos direktyvos, nustatančios informacijos apie techninius standartus ir reglamentus teikimo tvarką ir informacinės visuomenės paslaugų taisykles (2),
   kadangi:
   
               (1)
            
            
               Direktyvos 2001/95/EB 3 straipsnio 1 dalyje gamintojai įpareigojami į rinką išleisti tik saugius gaminius.
            
         
               (2)
            
            
               Pagal Direktyvos 2001/95/EB 3 straipsnio 2 dalį, gaminys laikomas saugiu, kiek tai susiję su rizika ir rizikos grupėmis, kurioms taikomi atitinkami nacionaliniai standartai, kai jis atitinka neprivalomus nacionalinius standartus, perkeliančius Europos standartus, nuorodas į kuriuos pagal direktyvos 4 straipsnį Komisija paskelbė Europos Sąjungos oficialiajame leidinyje.
            
         
               (3)
            
            
               Pagal direktyvos 4 straipsnio 1 dalį Europos standartus sudaro Europos standartizavimo įstaigos, Komisijos pavedimu. Komisija skelbia tokių standartų nuorodas.
            
         
               (4)
            
            
               Direktyvos 4 straipsnio 2 dalyje nustatoma tvarka, pagal kurią skelbiamos Europos standartizavimo įstaigų prieš šios direktyvos įsigaliojimą priimtų standartų nuorodos. Jeigu šie standartai tikrai atitinka bendrą saugos reikalavimą, Komisija nusprendžia jų nuorodas paskelbti Europos Sąjungos oficialiajame leidinyje. Tokiais atvejais pagal šios direktyvos 15 straipsnio 2 dalyje numatytą tvarką Komisija savo iniciatyva arba valstybių narių prašymu nusprendžia, ar svarstomas standartas atitinka bendrą saugos reikalavimą. Komisija nusprendžia skelbti nuorodas į jį, pasikonsultavusi su komitetu, įsteigtu pagal Direktyvos 98/34/EB 5 straipsnį. Komisija praneša valstybėms narėms apie savo sprendimą.
            
         
               (5)
            
            
               Tačiau Europos standartizavimo įstaigos priėmė kai kuriuos standartus po direktyvos įsigaliojimo, neturėdamos įgaliojimo pagal direktyvos 4 straipsnio 1 dalį. Įstatymų leidėjas ketino užtikrinti bendradarbiavimą tarp Europos standartizavimo įstaigų bei pripažinti tinkamais saugos standartus, taikomus gaminiams, priklausantiems direktyvos, kuriai Komisija nedavė įgaliojimo pagal 4 straipsnyje nurodytas atitinkamas nuostatas, taikymo sričiai. Dėl to reikia apsvarstyti tokių standartų nuorodų skelbimą, siekiant toliau laikytis 4 straipsnio 2 dalyje numatytos tvarkos.
            
         
               (6)
            
            
               Šis sprendimas dėl priede išvardytų standartų bendro saugos reikalavimo atitikimo priimamas Komisijos iniciatyva.
            
         
               (7)
            
            
               Šiame sprendime numatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išvardyti standartai atitinka juose aptariamai rizikai taikomą Direktyvoje 2001/95/EB numatytą bendrą saugos reikalavimą.
   2 straipsnis
   Priede nurodytų standartų nuorodos skelbiamos Europos Sąjungos oficialiojo leidinio C dalyje.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. spalio 13 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 11, 2002 1 15, p. 4.
   
      (2)  OL L 204, 1998 7 21, p. 37. Direktyva su pakeitimais, padarytais Direktyva 98/48/EB (OL L 217, 1998 8 5, p. 18).
   
      PRIEDAS
      Šio sprendimo 1 ir 2 straipsniuose nurodyti standartai:
      
                  1)
               
               
                  EN 13899:2003 – Riedučių sporto įranga. Ratukinės pačiūžos. Saugos reikalavimai ir bandymo metodai
               
            
                  2)
               
               
                  EN 13138-2:2003 – Mokomosios plūdriosios plaukimo priemonės. 2 dalis. Plūdriųjų priemonių bandymo metodai ir joms keliami saugos reikalavimai
               
            
                  3)
               
               
                  EN 13319:2000 – Nardymo reikmenys. Gylio matuokliai bei jungtiniai gylio ir laiko matavimo įtaisai. Paskirties ir saugos reikalavimai, bandymo metodai
               
            
                  4)
               
               
                  EN 1651:1999 – Skraidymo parasparniais įranga. Pakabinimo sistemos. Saugos reikalavimai ir stiprumo bandymai
               
            
                  5)
               
               
                  EN 12491:2001 – Sklandymo įranga. Atsarginiai parašiutai. Saugos reikalavimai ir bandymo metodai
               
            
                  6)
               
               
                  EN 913:1996 – Gimnastikos įranga. Bendrieji saugos reikalavimai ir bandymo metodai
               
            
                  7)
               
               
                  EN 12655:1998 – Gimnastikos įranga. Kabamieji žiedai. Paskirties ir saugos reikalavimai, bandymo metodai
               
            
                  8)
               
               
                  EN 12197:1997 – Gimnastikos įranga) Skersiniai) Paskirties ir saugos reikalavimai, bandymo metodai
               
            
                  9)
               
               
                  EN 12346:1998 – Gimnastikos įranga. Gimnastikos sienelės, grotinės lipynės, laipiojamieji rėmai. Saugos reikalavimai ir bandymo metodai
               
            
                  10)
               
               
                  EN 12432:1998 – Gimnastikos įranga. Buomai. Paskirties ir saugos reikalavimai, bandymo metodai
               
            
                  11)
               
               
                  EN 916:2003 – Gimnastikos įranga. Šuolių dėžės. Reikalavimai ir bandymo metodai, įskaitant saugą
               
            
                  12)
               
               
                  EN 12196:2003 – Gimnastikos įranga. Arkliai ir ožiai. Paskirties ir saugos reikalavimai, bandymo metodai
               
            
                  13)
               
               
                  EN 1860-1:2003 – Kepimo prietaisai, kietasis kuras ir prakurai. 1 dalis. Gulsčių spinduliuojamųjų keptuvų deginamas kietasis kuras. Reikalavimai ir bandymo metodai
               
            
                  14)
               
               
                  EN 1129-1:1995 – Baldai. Atlenkiamosios lovos. Saugos reikalavimai ir bandymai. 1 dalis. Saugos reikalavimai
               
            
                  15)
               
               
                  EN 1129-2:1995 – Baldai. Atlenkiamosios lovos. Saugos reikalavimai ir bandymai. 2 dalis. Bandymų metodai
               
            
                  16)
               
               
                  EN 14344:2004 – Vaiko naudojami ir jo priežiūros gaminiai. Dviračių sėdynės vaikams. Saugos reikalavimai ir bandymo metodai
               
            
                  17)
               
               
                  EN 14350-1:2004 – Vaiko naudojami ir jo priežiūros gaminiai. Gaminiai, skirti maitinti vaiką skystu maistu. 1 dalis. Bendrieji ir mechaniniai reikalavimai ir bandymai